CELEX: 31971R0951
Language: el
Date: 1971-05-07 00:00:00
Title: Κανονισμός (ΕΟΚ) αριθ. 951/71 της Επιτροπής της 7ης Μαΐου 1971 περί τροποποιήσεως του κανονισμού (ΕΟΚ) αριθ. 1098/68 περί θεσπίσεως των λεπτομερειών εφαρμογής κατά την εξαγωγή στον τομέα του γάλακτος και των γαλακτοκομικών προϊόντων

Avis juridique important

|

31971R0951

Κανονισμός (ΕΟΚ) αριθ. 951/71 της Επιτροπής της 7ης Μαΐου 1971 περί τροποποιήσεως του κανονισμού (ΕΟΚ) αριθ. 1098/68 περί θεσπίσεως των λεπτομερειών εφαρμογής κατά την εξαγωγή στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 103 της 08/05/1971 σ. 0010 - 0010 Φινλανδική ειδική έκδοση: Κεφάλαιο 3 τόμος 3 σ. 0193  Δανική ειδική έκδοση: Σειρά I Κεφάλαιο 1971(I) σ. 0226  Σουηδική ειδική έκδοση: Κεφάλαιο 3 τόμος 3 σ. 0193  Αγγλική ειδική έκδοση: Σειρά I Κεφάλαιο 1971(I) σ. 0251  Ελληνική ειδική έκδοση: Κεφάλαιο 03 τόμος 6 σ. 0190  Ισπανική ειδική έκδοση: Κεφάλαιο 03 τόμος 4 σ. 0184  Πορτογαλική ειδική έκδοση : Κεφάλαιο 03 τόμος 4 σ. 0184 

ΚΑΝΟΝΙΣΜΟΣ (ΕΟΚ) αριθ. 951/71 ΤΗΣ ΕΠΙΤΡΟΠΗΣ της 7ης Μαΐου 1971 περί τροποποιήσεως του κανονισμού (ΕΟΚ) αριθ. 1098/68 περί θεσπίσεως των λεπτομερειών εφαρμογής κατά την εξαγωγή στον τομέα του γάλακτος και των γαλακτοκομικών προϊόντωνΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1253/70(2) και ιδίως το άρθρο  17 παράγραφος 4,  Εκτιμώντας:  ότι το άρθρο 1 του κανονισμού (ΕΟΚ) αριθ. 1098/68 της Επιτροπής, της 27ης Ιουλίου 1968, περί θεσπίσεως των λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων(3), όπως τροποποιήθηκε τελευταία  από τον κανονισμό (ΕΟΚ) αριθ. 1353/69(4), προβλέπει ότι κατά τον καθορισμό της επιστροφής για το αποκορυφωμένο γάλα εις κόνιν που υπέστη μετουσίωση ή μετετράπη σε ζωοτροφές, λαμβάνονται υπόψη οι ενισχύσεις που χορηγούνται για τα προϊόντα αυτά- ότι, σύμφωνα με τις διατάξεις του άρθρου 2 παράγραφος 1 δεύτερο εδάφιο του κανονισμού (ΕΟΚ) αριθ. 986/68 του Συμβουλίου, της 15ης Ιουλίου 1968, περί καθορισμού των γενικών κανόνων σχετικά με τη χορήγηση ενισχύσεων για το αποκορυφωμένο γάλα και το  αποκορυφωμένο γάλα εις κόνιν που προορίζονται για τη διατροφή ζώων(5), όπως τροποποιήθηκε τελευταία από τον κανονισμό (ΕΟΚ) αριθ. 673/71(6), ένα ποσό ίσο με την ενίσχυση εισπράττεται στο εξής κατά την εξαγωγή των προϊόντων που αναφέρονται στο άρθρο 1  του κανονισμού (ΕΟΚ) αριθ. 1098/68- ότι, για το λόγο αυτό, η επιστροφή θα καθορίζεται στο μέλλον χωρίς να λαμβάνεται υπόψη η ενίσχυση- ότι το άρθρο 1 του κανονισμού (ΕΟΚ) αριθ. 1098/68 δεν έχει πλέον αντικείμενο, και δύναται να καταργηθεί- ότι το άρθρο 2 παράγραφος 3 δεύτερο εδάφιο του κανονισμού (ΕΟΚ) αριθ. 1098/68 προβλέπει ότι, για τα προϊόντα που αποτελούνται από γάλα και ζάχαρη, η επιστροφή που καθορίζεται εκ των προτέρων προσαρμόζεται, όσον αφορά την περιεκτικότητα σε ζαχαρόζη, προς  την αλλαγή της τιμής παρεμβάσεως της λευκής ζάχαρης- ότι μία αυτόματη προσαρμογή δεν έχει αποδειχθεί απαραίτητη σε όλες τις περιπτώσεις- ότι η επιστροφή που καθορίζεται εκ των προτέρων, δεν πρέπει να τύχει προσαρμογής παρά μόνο εάν προβλέπεται, επίσης, μία προσαρμογή βάσει του άρθρου (ΕΟΚ) αριθ. 766/68  του Συμβουλίου, της 18ης Ιουνίου 1968, περί καθιερώσεως των γενικών κανόνων που αφορούν τη χορήγηση επιστροφών κατά την εξαγωγή της ζάχαρης(7), όπως τροποποιήθηκε τελευταία από τον κανονισμό (ΕΟΚ) αριθ. 2488/69(8)- ότι, συνεπώς, το άρθρο 2 παράγραφος 3  δεύτερο εδάφιο του κανονισμού (ΕΟΚ) αριθ. 1098/68 πρέπει να τροποποιηθεί- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 1 του κανονισμού (ΕΟΚ) αριθ. 1098/68 καταργείται.   Άρθρο 2  Το άρθρο 2 παράγραφος 3 δεύτερο εδάφιο του κανονισμού (ΕΟΚ) αριθ. 1098/68 αντικαθίσταται ως εξής:  "Εν τούτοις, όταν η επιστροφή καθορίζεται εκ των προτέρων, το βασικό ποσό που θα παρακρατείται είναι εκείνο που ισχύει την ημέρα της υποβολής της αιτήσεως του πιστοποιητικού εξαγωγής. Όταν στην περίπτωση αυτή, οι τιμές της ζάχαρης που καθορίζονται βάσει  του κανονισμού (ΕΟΚ) αριθ. 1009/67 τροποποιούνται κατά την περίοδο μεταξύ της ημέρας της υποβολής της αιτήσεως του πιστοποιητικού εξαγωγής και της ημέρας της εξαγωγής, το ποσό της επιστροφής προσαρμόζεται, εφ' όσον κατά το άρθρο 12 του κανονισμού (ΕΟΚ)  αριθ. 766/68 προβλέπεται μία προσαρμογή."  Άρθρο 3  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Μαΐου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 143 της 1.7.1970, σ. 1.  (3) ΕΕ αριθ. Ν 184 της 29.7.1968, σ. 10.  (4) ΕΕ αριθ. Ν 174 της 16.7.1969, σ. 10.  (5) ΕΕ αριθ. Ν 169 της 18.7.1968, σ. 4.  (6) ΕΕ αριθ. Ν 77 της 1.4.1971, σ. 9.  (7) ΕΕ αριθ. Ν 143 της 25.6.1968, σ. 6.  (8) ΕΕ αριθ. Ν 314 της 15.12.1969, σ. 12.